


(سم (ثاوة. اليم أنت (لسللام[ ] 


من سلسلة: أؤثار الصلاة[ ]| 


لفضيلة الشيغ: و. عبر لر من الصاويل | 









0 
ی ی ا تت 5 ١‏ 
0ن 
ay2allah com‏ 56 
OA E a‏ 
ب دن ا 1 a,‏ 






إنتاج فريق التفريغ بشبكة الطريق إلى الله 


شبكة الطربق إلى الله way2allah.com‏ 





اسم المادة: اللهم أنت السلام 


ا اا 


رابط المادة: https://way2allah.com/khotab-item-148849.htm‏ 


طريقك نحو معرفة الله 


www.wayz2allah.com 








أعوذ بالله السميع العليم من الشيطان الرجيم 

بسم الله الرحمن الرحيم 

إن الحمد لله نحمده ونستعين به ونستغفره» ونعوذ بالله -تعالی- 
شرور أنفسنا وسيئات أعمالناء من يهده الله فلا مضل له ومن يضلل 
فلا هادي له. وأشهد أن لا إله إلا الله وحده لا شريك له. وأشهد أن 
محمدًا عبده ورسوله. 

"يا أَيُهَا الّذِينَ آمَنُوا انوا الله حَقّ ثُقَاتِه ولا عون إلا وَأَنثْم مُسْلِمُونَ" 
آل عمران:7١٠0‏ "يا ايها الاس انَقُوا رَبَكُمْ الّذِي حَلَفَكُم مّن نَفْسِ 
وَاجِدَةٍ وَخَلَّقَ مِنْهَا رَوْجَهَا وَبَثَّ مِنْهُمَا رجالا كثيرا وَنِسَاءَ f‏ ال 
الَذِي تَسَاءَلُونَ به وَالْأَرْحَامَ ‏ إن الله گان عَلَيْكُمْ رَقِيا" النساء: ١‏ ' 

م 


الذينَ آمَنُوا و لله وَقُولُوا فقولا سَدِيدًا* بُصْلِحْ لَكُمْ 
اعْمَالَكمْ ويَغْفِرْ لَكُمْ نوكم وَمَنْ بطع الله وَرَسُولَهُ فَقَدْ فار فور 
عظيمًا" الأحزاب V1: ۷٠‏ 





أما بعد, فإن أصدق الحديث كلام الله -تعالى- وأحسن المدي هدي 


محمد -صلى اللّه عليه وعلى اله وصحبه وسلم-. وشر الأمور محدثاماء 


فلا زلنا أيها الإخوة الكرام الأحباب نعيش ونعايش أذكار الصلاة. 

واختيارنا هذا جميعًا حين نتكلم عن أذكار الصباح وعن أذكار المساء, 
رجاء أن يعيش الناس مع كثرة ذكرهم لأذكار الصباح وال مساء» وحين 
اخترنا 5000 أذكار الصلاة؛ رجاء أن يعيش الناس مع كثرة ذكرهم 
لأذكار الصلاة لذمّاء لذقّماء يتذوقون طعمهاء يعايشوغاء ورجاء أن 
يتقبلها الله -جل وعلا- منا؛ لأن الدعاء كما قلت لكم محجوب حق 
تدرکه» حت تفهمه» حت تعیشه» حتى تعایشه» كما أكدت في أكثر من 
مرة حديث النبي -صلى الله عليه وسلم-: "ادعوا الله وأنتم مُوقِنونَ 

بالإجابة واعلموا أن الله لا يستجيبْ دعاءً من قلب لاو""', يبقى علشان 
يُقبل منك» لا بد أن تستحضرء وأنت تسمع كثيراء وأنت تسمع كثيراً. 
كثيرا من الأئمة وإن ل يثبت هذا بالنص عن النبي -صلى الله عليه 
وسلم- إلا أن معناه ثابت» تسمع بعض الأئمة يقول: ليس للمرء من 
صلاته إلا ما عقل منها. صح مش بتسمعوا الكلمة دي؟ فمعناها ثابت 
في هذا الحديث. بأن العبد لن يقبل منه دعاؤه» وأصل كلمة صلاة يعني 
الدعاء» كلمة صلاة معناها أصلا الدعاء» فلن يُقبل منه إلا وقلبه 
حاضرء لو قلبه لاه وغافلء لن يُقبل. لأجل ذلك لابد أن نعيش أذكار 
الصلاة. 


كلمة أستغفر الله لا بد أن تعايشهاء وهذه أول كلمة تكلمنا عنها في 
اللقاءين الماضيين 

وفي هذا الصباح المبارك نكمل نفس الحديث» ما رواه مسلم في صحيحه 
حديث حذيفة: "کان البي -صلى اله عليه وسلم- إذا سلّم من 
صلاته» استغفر ثلان". تكلمنا عنها. ثم قال في نفس الحديث: "الله 

أنت السَّلامُ ومنك السّلامُ تباركت يا ذا الجلالٍ والإكرام". اللهم أنت 
السلام ومنك السلام تباركت يا ذا الجلال والإإكرام, قالوا إن كلمة 
السلام -خلي بالك ذا اسم من أسماء الله لا بد أن تعايشه وأن تحس 
بشمرته» يعني ملا لو تكلمنا عن كلمة (الرحمن) هذا اسم من أسماء الله 
وهو صفة من صفات الله -جل وعلا- ولا بد أن تحس بثمرته. اللي 
هي الرحمة. برضه كده» السلام اسم من أسماء الله -جل وعلا-. أنت 





مطالب من الله -جل وعلا- أن تعيشه أن تعايشه أن تفهمه» وأنت 
مطالب كذلك من ربك ومن البي -عليه الصلاة والسلام- أن تدنشره 
وسط الناس. 1 يقل لا نبينا -صلى الله عليه وسلم- السلام اسم 
من أسماءِ الله تعالى فأَفْشوه بينكم""؟ فأفشوه, انشره» هذا هو ديننا. 


فالسلام اسم من أسماء الله. ومعنى السلام؛ علشان تفهم» علشان تعيش 
معنى كلمة السلام؛ اللهم أنت السلام؛ النبي -عليه الصلاة والسلام- 
ّا كان الصحابة يسلمون في صلاتهم على ربمم فكانوا يقولون: السلام 
على الله. وبعدين يقولوا: السلام عليك أيها النبي. 


" صححه الألباني 

فالبي -عليه الصلاة والسلام- تماهم أن يقولوا "السلام على الله". 
لماذا؟ لأن الله هو السلام ومنه السلام, هو السلام ومنه السلام» يبقى 
أنت هتقول "على الله" إزاي؟! ده هو منه, فالبي اهم عن ذلك. 
علشان كده لا تتخيل كده إنك في الجنة, يا رب ارزقنا الجنة يارب مع 
البي -عليه الصلاة والسلام-. ا تتخيل كده تغمض عينك كده 
وتستشعر إنك في الجنة» وربك -جل وعلا-» تستشعرء أنا مش بقول 
تشوف, فإن لم تكن تراه فإنه يراك تستشعر بمقام الإحسان أنك في 
الجنة وأن رب العزة -جل جلاله- يطلع عليك ضاحكًا يقول: "السلام 
عليكم يا أهل الجنة", تقول له: "وعليكم السلام"؟!» هو السلام» لن 
تملك إلا أن تقول: اللهم أنت السلام ومنك السلام تباركت يا ذا 
الجلال والإكرام. هذا قول ربدا -جل وعلا- "سَّلَامٌ فَوْلاً مِنْ رب رجيم" 
؛ يعني ربنا اللي هيسلم عليك؛ "سام قَْلً من َب رجِيم". 
اللهم أسمعنا سلامك ونحن ننظر إلى وجهك وأنت راض عنا يا رب 
العالمين. 

والله يا إخواننا بس مجرد تستشعرها لذة, كما قال ابن القيم: 
أعلى النعيم نعيم رؤية وجهه وخطابه في جنة الحيوان 
وإذا راه المؤمنون نسوا الذي هم فيه نما نالت العينان 
والله ما في هذه الدنيا ألذ من اشتياق العبد للرحمن 
والله لولا رؤية الرحمن في الجنات ما طابت لذي العرفان 
يا غافلا عما يراد به انتبه جد المسير فلست باليقظان 
والله لو شاقتك جنات النعيم بذلت ما تحوي من الأثمان 


أعلى النعيم إنك تقعد في الجنة وتسمع السلام يسلم عليكء يا لها من 
لذة. 

اللهم إنا ننتظرها فأكرمنا بماء اللهم إنا نحبك ونشتاق إلى أن نسمع 
سلامك فلا رمنا فضلك. 

فالسلام اسم الله -جل وعلا-. الذي حثنا نبينا -صلى الله عليه 
وسلم- أن ننشره بيننا في كل موطن» ومعنى كلمة السلام أنا جنتكم 
بالمصدر لأن قرأت كلامًا حقيقة يغلب على الفؤاد, لم أره إلا في كلام 

ابن القيم. يعني ابن كثير يبين معنى كلمة السلام, قال: السلام هو الذي 
-يعبي كلمة سلام- اسم فاعل معناها اسم فاعل» ومعنى ثاني اسم 
مصدر دا ملخص الكلام اللي هنقوله كله 


إن السلام اسم فاعل» يعني أن الله سالم من كل نقص من كل عيب, 
سالم يعني له الكمال» سام في ذاته وصفاته وأفعاله, سام -دا المعنى- 
سالم في ذاته وصفاته وأفعاله. يعني مثلا من صفات الله أنه منتقم, أنه 
متكبر» دي لو صف با إنسان» يبقى نقص ولا كمال؟ عيب ولا حاجة 
كويسة؟ لكنها في حق الله سالمة» فالله -جل وعلا- متكبرء والله ذو 
انتقام, والله جبار» من الجبروت» وها معنى ثانى برضه» لكن هذه صفة 
کمال» يعني ربنا ذو انتقام من مين؟ مش من عباده المؤمنين, عباده 
المؤمنين يأخذون السلامة اللي هو المعنى الثانى اللي هنتكلم عنه» لكن 
لله -تعالى- قال: 'إِنَا مِنَ الْمُجْرِمِينَ مُنتَقِمُونَ' > يبقى 
دي صفة كمال الآن. دي صفة كويسة في حق الله» وهكذاء هو المتكبر 
هل هناك أكبر منه -سبحانه وتعالی-؟ ذا فهي بحق, فدي معنى كلمة 

سلامة, السلام يعني السام من كل عيب من كل نقص في ذاته وأفعاله 
وصفاته» وقال -العنى الثاني- اللي هو اسم مصدرء يعني هو من 
السلامة. 

يبقى الكلمة الأولى سال السلام معناها ت يعني في حق الله الكلمة 
الثانية سالم المصدر من السلامة, يعني إيه؟ يعني سلم منه المسلمون, 
سلموا من عذابه, سلموا من مكره 7 إنغا مكر بأعدائهم» سلموا من 
انتقامه بمم, إنما انتقم من اجرمين الذين عادوهم» يبقى كلمة سلام من 
السلامة, هذان العنيان ملخصان لعنى كلمة السلام. 






يبقى إنت حضرتك علشان تعيش بقى اللهم أنت السلام» أنت 
مستحضر عظمة ربك وسلامته ذاتا وصفاتاً وأفعالا, وأنت مستحضر 
الأمن والطمأنينة والراحة إذ هو السلام الذي تسلم من عقوبته, تسلم 
من ما يلحق به إن كنت على طريقه. 

فالاسم يريح» الاسم يطمن» الاسم متضمن حاجتين: اسم المؤمن, 
المؤمن يعني إيه؟ أمته الناس أمنه المسلمون صح؟ يبقى دا من السلامة, 

ومتضمن كذلك اسم القدوس أو السبّوح يعني الْطَهّر من كل نقص, 
حراس ا سير ی 
شوف بقى ابن القيم يقول إيه؟ في قصيدته النونية العظيمة يقول: 
ركو ا ا على الحا يار فين كل تجل ومن تعبات 

يبقى دا المعنى الأول ولا الثاني؟ سالم ولا سلامة؟ الأول. وهو السلام 
على الحقيقة سالم من كل تمثيل ومن نقصان 
ثم يفصل القول» امع بقى الكلام العظيم دا. قال ابن القيم: 

واستحقاق الله هذا الاسم أكمل من استحقاق كل ما يُطلق عليه 
يعني لو قلت واحد امه سال مهما يكون امه سام هيبقى سال؟ لازم 
هتلاقي فيه عيوب» سام بس مش من كل العيوب» أصلا العرب يسمون 
كلمة سال رجاء أن يسلم, فيسمون المربض سلیم» المريض يسمونه 
سليم» عارف ها تروح تزور واحد أو مثلا واحد يقابلك يقول لك 
أخبارك إيه؟ أبوك عامل إيه؟ تقول له: أبويا بعافية شوية. بعافية شوية 
يعني إيه؟ يعني هي كلمة بعافية صحيح مفيش فيه مريض» لكن أنت 
بتقول: بعافية شوية رجاء أن تأت العافيةء فحت اللي امه سام في الدنياء 

أحيانا تُذكر على المريض نفسه» يبقى مش سالم أصلاء لكن رجاء أن 
يأ السلامة؛ لما جاء أبو سعيد الخدري كما في صحيح البخاري ومر 






على صاحب حي ورقاه وأخذ ١‏ شاة, لما مر عليه أبو السعيد, قالوا: 
هل فيكم من راق؟ هل فيكم من راق؟ قالوا: 4؟ قال: إن صاحب الحي 
سليم» يعني الزعيم بتاعنا العمدة بتاعنا سليم» يعني إيه سليم؟ يعني 
مريض مع إنه عايز رقية يعني عايز طبيب يرقيه» فحتى من همي سال في 
الأرض لا يسلم من أي عيب لا في ذاته في جسمه ولا في صفاته» أي 
إنسان كده. حتى لو كريم تلاقي ملا بيضايق بسرعة» حتى لو 
مبيضايقش بسرعة وعنده حلم تلاقيه مثلا نومه ثقيلء حتى لو نومه 
خفيف تلاقيه مثلًا لما يتكلم صوته يبقى عالي» لازم» لا يسلم من أي 
عيب لا في ذاته ولا في صفاته, إلا ربنا -جل وعلا- سلامته كاملة, 
هو سال من كل عيب. 

قال ابن القيم: استحقاق الله هذا الاسم أكمل من استحقاق كل ما 
بُطلق عليه وهذا هو حقيقة التنزيه الذي نرّه الله به نفسه ونزهه به 
رسوله. أنت الآن بتنزه ربك عن أي نقص, فلمًا تقول: "اللهم أنت 

السلام" يعني أنا أعلم يا رب أن صفاتك كاملة. لو كانت صفات جمال› 
اللي هي مفهومة عندنا رمن تواب كريم رؤوف رحيم حليم؛ صفات 
كمال» وأيضًا صفات الجلال أيضًا كاملة الجبار العزيز المتكبر المتعال 
القوي العزيز صفات جلال ومع ذلك هي صفات سالة من العيوب, 
فهو السلام. 


يبقى احنا هنتكلم دلوقتي عن كلمة "سلام" بمعنى سال بمعنى سال فهو 
السلام, لما تسمعها كأن بقول لك السالم بس أنا بقول اسم الله. فهو 
السلام من الصاحبة والولد» والسلام من الكفؤ والنظيرء والسمي 
والممائل» هل هناك مثيل لربك؟! سالم من هذا. هل هناك كفؤ؟ هل 
هناك ممائل لربك؟! هل هناك اسم كاسم ربك؟ تعرف واحد حتى ممن 
ادعى الربوبية می نفسه "الله"؟ هل تعلم له سميّا مفيش. حت لا تجرهم 
-كما قال ابن كثير_- ها جرهم مسيلمة وسمى نفسه رحمن اليمامة, 
ألبسه الله سربال الكذب, فلا يقال مسيلمة إلا قيل كذاب» مع إن فيه 
سجاح الكذابة والأسود العدسي الكذاب» لكن مابتقولش مسيلمة إلا 

معروف كده مسيلمة الكذابء فالله -جل وعلا- سليم أو سال أو هو 
السلام من الشرك» وأنت إذا نظرت إلى -دا كلام ابن القيم-: "وأنت 
إذا نظرت إلى أفراد صفات كماله., وجدت كل صفة سلامًا ثما يضادها" 
لو خذت كل صفة كده من صفات ربناء هتلاقيها سالمة من كل عيب 
أو كل نقص أو من ضدهاء يعني مثلا: القوي ضدها إيه؟ الضعيف, 
يبقى تقول صفة القوي صفة سلام يعني صفة الكمال سلام عن ضدهاء 
يعني هو قوي ولا يعتريه ضعف, هو قادر ضدها إيه؟ ضد قادر إيه؟ 
عاجز صح؟ ضد قادر عاجز» يبقى إا كلمة "القادر" سلام لربنا من 
كل عجز» من كل ضعف» من كل تعب» قدرته مطلقة» زي ما ربنا 
قال: 'أَوَلَ يَرَوْا أَنَّ الله الذي خَلَّقَ السَمَاوَاتِ وَالْأَرْضَ وَأ ..يبقى انت 
بتنبت وبتنفي أهوء إن ربنا قادر على هذا الخلق, "و يي بلقِهِنَ". 
هي دي معنى كلمة (سلام). إنك بتقول إن ربنا صفته الكمال له هذه 
ثابتة سلمت من أي شيء ضدهاء "1 يعي قهن" "أو يروا اَن الله 
اي خَلَقَ السَمَاوَاتِ وَلْأَرْضَ وَل يي قهن بقَادِرٍ عَلَى أن يخي 
الْمَؤتَى ‏ بى إِنَّهُ عَلَى كَل شَيْءٍ قَدِيرٌ' 

أخذنا صفة بس اسممها القدرة. وعكسها الإعياء إنه مايقدرش» فابن 
القيم يقول: "وأنت إذا نظرت إلى أفراد صفات كماله وجدت كل صفة 
سلامًا نما يُضاد كماهاء فحياته» صفة الحياة, الحي عكسها إيه؟ الموت, 
يبقى كلمة (سلام) معناها إن صفة الحياة صفة كاملة» إنت لما بتموت 
حياتك مابتكملش. صح؟ يبقى صفة الله (الحياة) منزهة عن النوم "لا 
تَأَخُذُهُ سنه ولا َوه" » دا يريحك ولا لا؟ يعني مغلا لو أنت 
مظلوم وعرفت إن ربنا قوي» وفوته لا يعتريها ضعف مفيش في لحظة 
حد هيقوى عليه. ودا برضه معنى كلمة عزيزء عزيز يعني لا يُغلب ولا 
يُغالب» يعني ماحدش يقدر أصلا يقول أنا هغلبه» دا يريحك ولا 
ميربحكش؟ لو أنت مظلوم مقهور ليا رب قوي يأخذ لي حقي» تستريح» 
هينتقم من اجرم هيرد كيد الظالم هيوقف الظالم يوم القيامة ولن يهمس 

ولن ينطق وهيجيب لي حقي كامل مستوف منه ولن يضيع عند الله - 
جل وعلا- حقي أبدَاء اوعى تكون فاكر اللي قضى عمره مسجون 
على إيد ظلم هيروح الكلام ده؛ دا ربنا قوي» إوعى تكون فاكر إن اللي 

عاش حياته مش لاقي ياكل وتعبان إنه خلاص هي دي كل حاجة» لا 
دا فيه ربنا غني هيغنيه وإن لم يرى ذلك في الدنيا يغنيه يوم القيامة, 
اوعى تكون فاكر إن أنت عملت ذنب ربنا هینساه» أبدَاء دا فيه يوم 
سيعرض هذا ولن يدنسى امام اللّه جل وعلا- قدام عينيك» يوم نحل 
کل نَفسِ ما عملت من > خر مخضا > فالكلام دا بربح 
المؤمن ويخوف عدوك ويخوف عدوك, فحياته سلام من الموت ومن 
الستة ومن النوم, دا يريحك ولا لدم لو ربنا بينام؟ 

عارف القصة الأثر لما سأل نى الله موسى ربه -تكلمنا عنها واحنا 
بنتکلم في تفسير آية الک - J"‏ تَأَخُذُهُ 60 وَل نوه" لما سأل موسى 
ربه: يا رب هل تنام؟ فكانت الإجابة عملية» أمره اللّه کچل وعلا- أن 
يسك في يده قارورتين» امسك كوبايتين في إيديك إزازتين إزاز في إيديك 
امسكهم., ربنا أمره بمسكهم يبقى مايحطهمش ماينزلهمش, قال له 
امسك خلاص امسك» فضل سيدنا موسى ماسك» عدى يوم وهو 
ماسك» جرب أنت كده. الحاجة الخفيفة دي حاجة خفيفة ماتساويش 


عن كيلو ولا شر كيلو امسكها كده خفيفة صح؟ بس افضل بقى 

ماسكها ساعة كده» مع إا خفيفة إيدك هترعش» طب كمان كمل 
كمان ساعة» مش هتقدر, عشان كده يقول لك شوف إنت زوجتك 
عشان ترحمها لا تكون حامل شايلالها ٠١‏ كيلو طالعة بحم نازلة بحم 
واكلة بحم ماشية بحم قاعدة بحم كل حاجة» لو انت تقدر أنت تشيل 
۰ كيلو كده ٩‏ شهورء إنما بتقوية الله أو عون الله جل وعلا-, 
عشان ترحمها وترفق بماء فسيدنا موسى ربنا أمره يمسك قارورتين فضل 
ماسكهم. تحمل وهو قوي سيدنا موسى قوي» القوي الأمين. وراجل 
بني إسرائيل بيتشاكل مع واحد من فرعون فراجل فرعون قال له اوعى 
كده راح ميت › وكزه موسى زقه, وكزه موسى فقضى عليه مات» مهو 
مبياكولش إلا الموزة» أنا مش بقول أنا شفت الكلام ده بس بقول دا 
اتربى عيشة الملوك فقوي بدنه» ففضل سيدنا موسى ماسك القارورتين» 
عدى يوم وهو صابر» جه الليل» طب أنام, ربنا ما أمره أن يضعهاء 
فضل ماسكها وتحامل على نفسه طول الليل. جه اليوم الثاني فضل 
ماسكهاء خلاص» ليلتين ماقدرش ,غفى سقط زي ما بيقولواء إيه اللي 

حصل؟ وقعت القارورتين فانكسرتاء فقال موسى: عرفتك ربي. خلاص, 
هل تنام؟ الإجابة جات لو أن الله ينام» هو الذي قال 'وَبمْسِكُ السَمَاء 
أن تَقَعَ عَلَى الأرْض إلا بإذنه' > يبقى لما تعرف إن ربنا حي 
وحياته سلام» يعني سلام عن إيه؟ زي ما قلناء عن ضدهاء عن النوم 
أو عن الموت» دا يريحك, دا يجيب لك سلامء دا يجيب لك سلامة, 
صح ولا لا؟ هو دا معنى كلمة (سلام), وعلى هذا فَقِمن في كل أسماء 
الله وصفاته. 

فابن القيم يقول: وكذلك قيومته وقدرته» -ذكرنا المثال في القوة-. 
وقدرته سلام من التعب واللغوب. 

طب لو كانت -لا مح الله-» دا فرض مستحيل» ماهيش سليمة من 
التعب واللغوب» اليهود بيقولوا كده وعندهم كده في التوراة امحرفة, 
يقول أن يعقوب صارع الله فصرعه يعقوب -أعوذ باللّه-ع دا عندهم 
كده في التوراة» إنت بتعبد رب ضعيف, بتعبد رب ضعيف, يعني من 
شر البلية ما يضحك. 

واحد أرسل لي مقطع كده على الواتس عندي على المحمول, إن طائفة 
٤‏ الهند بتعبد الفئران» وجايبين معبد كبير لعبادة الفئران. وجايبين بقى 
صورة الفار فار مثاه أبيض في أسود وفار أبيض وفار كده مزقطط كده 
صغنون عشان يقعدوا يأكلوه, دا ربك؟! وبعدين ب بقى اللي يشعرك بقى 
SS‏ يقول لك وقد استطاعت هذه الطائفة 
ن تؤمّن هذا المعبد بجدران عالية وأسياخ وشباك قوية حتى لا تدخل 
الفئران فتأكل هذه الآلحة, هو دا رب؟! خايف عليه من القطة؟ يبقى 
دا امه رب؟ يبقى إزاي رب غير سام من هذا؟ لا يقوى على حفظ 
نفسه ذا سبب سبب إسلام أظن أي هريرة, إن كان عنده إله فيسجد له 
ويعبده وشوي ب يلاق الكلب جه تبول عليه تابي يوم جه لقى الكلب 
عليه» فقعد مع نفسه وقال: أرب يبول الثعلبان برأسه؟! والكلب - 
النعلبان اللي هو الكلب- يتبول عليه على راسه رب إيه؟! أرب يبول 
التعلبان برأسه؟! لقد ذل من بالت عليه الثعالب. صح ولا لا؟ 

لقد ذل من بالت عليه الثعالب فلو كان ربا كان بمنع نفسه. فلا خير 






في رب ناته المطالب برئت من الأصنام في الأرض كلها وآمنت بالله 
الذي هو غالب. 

ربنا "وال غالب عَلَى أَمْرو" , > مفيش حد يغلبه؛ يبقى أنا 
بقول أنا آمنت بالرب الذي لا يُغلب» هو دذاء ربنا لم نره» غيب عناء 
فاحنا بنقول احنا آمنا بك يا رب» هذا الرب الذي م نره آمنا به لأنه 
قوی ولا قوي معه لأنه عزيز ولا يغالبه أحد. لأنه قادر ولا يعيي بأي 
شيء» فهذا متضمن لتوحيدناء امنا بهذا الرب. لم نره» إنما وصلت إلى 
قلوبنا صفاته الكاملة فآمنا به وبصفاته -سبحانه وتعالی-. 

يقول ابن القيم: وكذلك قيومته وقدرته سلام من التعب واللغوب, 
وعلمه سلام من عزوب شيء عنه أو عروض نسيان أو حاجة إلى تذكر 
وتفكر. علم ربنا إيه؟ سلام "لَه بل شَيْءٍ حيط" فصلت: 4 ه أحاط 
بعلمه» "وان الله قَدْ أحَاطٌ بحل شيْءٍِ عله" الطلا برضه دا 
يريحك ولا لا؟ 


\ 


ما 

لا سيدنا يونس في ظلمات ثلاث: بطن الحوت وظلمة البحر أو الحيط 
وظلمة الليلء ينادي ربه والملائكة تقول: يا رب صوت ضعيف نعرفه 
اتی من مكان غریب لو ربنا لا يعلم بقى ده» هيغيثه؟ هيسمع كلامه؟ 
فقال الله لملائكته -كما يُروى-: انه عبدي يونس ني ظلمات ثلاث 
يقول: لا إله إلا أنت سبحانك إن كنت من الظالمين. لو هو لا يعلم 
هذا ومايسمعش ني الله يونس من كان هينجيه؟ فأنت حتى وأنت في 
جوف الليل وأنت ٤‏ السترة» وأنت بعيد عن أعين الناس» هو عليم» 
دا يربحك ويعرفك مقام وقدر ربك -سبحانه وتعالى-. 


سلام» برضه قلنا عشان نؤكد (سلام) دي معناها إيه؟ سالم. سلام, 
إرادته سلام عن خروجه عن الحكمة والمصلحة 

اللي بيحصل في الكون ده» دا بيظلم ودا بيقتل ودا بيطغى ودا بيسجن 
ودا بيجوّع ودا بيقتل, هو دا ربنا يعلم به ولا لا؟ بحكمة ولا لا؟ وحكمته 
سلام, وإرادته, بإرادة الله ولا لإ؟ لا دخل رجل على مهموم في المسجد. 
قاعد تعبان كده عليه فلوس ومديون ومش لاقي حاجة, فقال له: يا 

أخي, أيحري في کون الله شيئًا م يقدره الله؟ قال: لاء قال: أفينتقص من 
رزقك شيئًا كتبه لك الله؟ قال: لاء قال: أفينتقص من أجلك شيئًا ل 
يرده الله؟ قال: لاء قال: فعلام الحم إذَا. يعني دا بإرادة مين؟ خلاص. 
طالما دا يرضيك يبقى أنا راضي» إن لم يكن بك غضب على فلا أبالي, 
طالما دا من عندك وأنت تعلم به وأنت تريده» خلاص» يبقى أنا راضي 
به يا رب أنا راضي به» فدا معنى إرادته سلام عن خروجه عن الحكمة, 
يبقى أنا عارف إن الكلام ده بحكمة, لمصلحة لياء يا رب نفسي في 
عربية الناس اللي راكبين عربية دول أحسن مني في إيه» الشباب بيقولوا 
كده؟ يلاقي واد في ٣‏ إعدادي وراكب عربية», مامي جايباها له ويقول 
يا رب بقالي ٠ه‏ سنة نفسي أركب عربية يارب» يا عم أنت إيش عرّفك, 
مهو الواد ده ركب عربية إنت معرفتش بعد سنة حصل له إيه» ركب 
العربية واتفشخر جا شوية عمل حادثة نابم في السرير دلوقتي بقاله سنة 
عنده شلل رباعي» يبقى بحكمته منعك, ربا تقتلك» رعا تضرك» فيه 
حاجة بتجري بإرادة الله مفيش فيها حكمة؟ لاء دا حكمته سلام. ابنك 
الصغير اللي لسه طالع من عملية» ابنك اللي عنده ۷ -۸ شهور بيمد 

إيده على حتة لحمة بتاخذها منه إنت» يعيبط صح؟ تأخذها منه برضه» 
لو عيط بتدهاله؟ لا, لأن لو حطها في بقه هتكتمه هتخنقه هتموته, 
فحتى منعك لما يريد -وإن كان يبكي عليها- بحكمة, ممكن إنت بعد 
٠-۴۳‏ سنين إنت اللي تلح عليه عشان ياكلن وتحمرها هن وتسلقها 
هن وتفرمها هن وتقول له عشان خاطري هم يا جمل طب لو بتحبني 
كلها طب اللي عاوز يدخل الجنة ياكل دي» وتدوخ عشان تأكله مع 
إنك في الأول أنت اللي منعته. هي دي الحكمة. يبقى لا ربك ينع 
عنك شيئًا أنت تريده وتدعو الله -جل وعلا- به وأنت تلح على الله 
إنك تريده» وتبذل كل الأسباب» وربنا بمنعها عنك أراد ذلك» يبقى 
بإيه؟ حكمة سالمة» سلام, إرادة سالمة, هذا النفع لك, هذا الخير لك, 
عرفت كلمة (سلام)؟ المفروض تعمل في قلبك إيه؟ 


ابن القيم يقول: وكلماته سلام من الكذب والظلم, فكلماته تمت صدقا 
وعدلا. مش ربنا قال: "وَمث كَلِمَةُ رَتكَ صذقا وَعَدلا لا مُبَدَلَ 


ِكَلِمَانهِ' في سورة > ييقى أنت ّا تسمع أي كلام لربناء 

تعرف إنه هو إيه؟ سالم من الكذب» فأنت مستريح مطمن إن ده الحق, 
إنت ممكن واحد يحكي لك قصة مغلا يقول لك انت شفت الثلاثة اللي 
أبوهم قتلهم في الدقهلية؟ صح؟ عارفين القصة دي؟ ويبدأ واحد يقول 
لك أبوه قتلهم, لا مقتلهمش. یا عم دا کان خارج يفسحهم., لا يا عم 
دا كان مش عارف معاه في إيده إيه مش عارف القصة دي؟ طب إيه 
الصواب في الكلام ده؟ أي قصة لا سيما عند المصريين لازم يبقى فيها 
حبكة فنية» حبكة فنية دي يعني إيه؟ التحابيش» يعني إبه برضه؟ يعني 
نخع زي ما واحد قال» يعني كذدب صح؟ صح ولا لا؟ فلازم أي قصة 
برْوّى تلاقي فيها كذب. إلا كلام ربك "إن بوي ل" 

> "ن تفُم عَلَيْكَ أَحْسَن لقب ' ينقى أنت 
هَبْتَ لَك" > وجري سيدنا يوسف "وَفَدَّتْ قَمِيصّهُ من دير" 

> دا اللي حصل بالضبطء الكلام هو الكلام اللي حصل 
بالضبط» هو نفس الكلام» فهذه قصة حقيقية» حتى لو فيها حبكة 
فنية» بس صدق» ولن تسمع كما قال -تعالى-: "وَمَنْ أَصْدَقْ مِنَ الله 

> يبقى كلامه سلام عن كل كذب وعن کل ظلم» 
كل كلمة يقوها -سبحانه وتعالی- عدل» يعني لما تقعد تصلح بين اثنين. 
أحيان بتحس إنك واحد شوية.. زي ما النبي قال -عليه الصلاة 
والسلام- صلوا على النبي, من أذكار الصباح والمساء الصلاة على 
النبي -عليه الصلاة والسلام-. 
البي -عليه الصلاة والسلام- قال: لعل أحدكم ألحن في حجته من 
أخيه فأقضي له فإذا قضيت له بحق أخيه فإنما هي قطعة من النار 
أقتطعها له"”. البي -عليه الصلاة والسلام- بيقول أنا ممكن أتكلم 
بس ألاقي واحد بيعيط والله دا هو اللي عمل في وهو اللي عمل في 
فالبي إيه؟ ألحن في حجته -بيعرف يتكلم كويس- يعرف ياخذ حقه. 
والتاني لا يكاد يبين فميعرفش فيعمل إيه؟ 
ّا يكون مثلا. دايا كده مثلّا عندك عيلين الواد خانق البنت» البنت 
تعمل إيه؟ ضربني والولد معملش حاجة هي اللي شتمتني الأول وهي 
اللي مش عارف رمت إيه» والبنت قاعدة تعيط؛ يقوم الأب تعالي يا 
حبيبني تعالى امشي يا لا مش دا بيحصل؟ 


" روايات الحديث هنا 


و 


ر 

و5 
ا 
e‏ 


إلا ربنا "وت كلمة رَبك صِدقًا وَعَدْلا", كلامه سال سلام من أي 
نقص أو أي عيب أو أي جور فعدل -سبحانه وتعالی-» كلماته سلام 
من الكذب والظلم, فكلماته تمت صدقًا وعدلا. 


وغناه» غني» هتمسك كل أسهاء الله كده, وغناه» مش هو الغني. أي 
واحد غني, أغنى واحد في الأرض من؟ بيل جيتس مغلا عنده ١ ٤۷‏ 
مليار بعيد عني وعنك مثلاء 41 ١‏ مليار دولار, دا غني ولا مش غني؟ 
بس كده هو ناقص, يقول لك يا عم الصيت ولا الغنى» يعني عايز كمان 
يبقى رئيس دولة بس معندوش دي» هو فقير عن إنه يحوز دا» معت 
كلمة حلوة أوي من الشيخ الشعراوي -رحمه الله تعالى وغفر له- يقول 
لك: سبحان الله لا تقرأ سورة الفاتحة تقول إيه؟ الحمد لله رب العالمين* 
الرحمن الرحيم” ملك ولا مالك؟ اللي ۲ موجودين تثابتين, قالوا: إن 
الملك هو الذي يحكم وقد لا يملك, وإن المالك هو الذي يملك وقد لا 
يحكم» ملك المملكة السعودية ملك, هل بملك كل حاجة فيها بتاعته؟ 
البيت ذا بتاعه والأرض دي بتاعته؟ لاء بس هو بيحكم هذا» طب 

مالك العمارة» بتاعتي كلها من فلوسي من عرقي» إنما حتى ابنه اللي 
قاعد في الشقة حتى زوجته اللي قاعدة فيها ميقدرش يحكم على كل 
حاجة فيهاء صح؟ ابنه يعمل حاجة لوحده بدون ما يقول له أبوه 
يعملهاء فهو ملك بحكم وقد لا ملك ومالك يملك قد لا يحكم, أما 
الملك المالك فهو الله. الذي بملك كل شيء ويحكم كل شيء هو الله 
-سبحانه وتعالى-. حتى لو واحد في الدنيا قال أنا ملك وأنا مالك, 
يوم القيامة هيشوف الكلام ده» عشان كده ربنا قال: "الْمُلْكُ يَوْمَئِل 
-للرحمن؟- الق" > يعني كان في الدنيا اللي عنده ملك دا 
أو مالك دا كان ملك إيه؟ زائل؛ إنما الملك الحق بجد للرحمن -سبحانه 
وتعالى -, والحمد لله إن ربنا ما قال هنا (الملك يومئذ الحق للملك أو 
للعزيز أو للقادر أو للقوي) لاء دا طمنك كأنه يقول متقلقش أنا رحيم 
وسأعطيك "وأؤرتا الْأَرْضَ نبوا من الئة حَيْتْ نَشَاءِ فبغم اجر 


غناه سلام من الحاجة إلى غيره بوجه 

عارف لما واحد تطلب منه حاجة وميديكش, تقول له إيه؟ الله الغني, 
لي رب امه الكريم, صح؟ اهو أنت کده» فأنت ده بتریح قلبك؛ إن 
أنت لما بتسأل الغني الذي غناه لا يعتريه أدن حاجة, غناه لا يعتريه 
أدنن حاجة إلى غيره» يعني عنده كل حاجة» عنده كل حاجة, عاوز 
فلوس عنده ولا معندوش؟ عاوز زوجة؟ سيدنا موسى لما احتاج خرج 
من مصر جري» كنت بقول لكم مرة داعا كده وأنت داخل مصر يقول 
لك "ادخلوها بسلام آمنين" كلمة جميلة تريحك وأنت داخل» طب 
والخارج؟ "فخرج منها خائفا يترقب" موجودة الاثنين يعني» هي مصر - 
إن شاء الله- بلد الأمن وربنا بملؤها أمًا وأمانًا ورزقًا وعدلًا وفضلًا يا 
رب العالمين» لكن برضه موجودة فيهاء فسيدنا موسى لا كان محتاج 
لزوجة خرج من مصر خايف حافي كما قال بعض أهل التفسيرء يجري 
لا يلتفت وراءه عاوز يجري ما هم وراه هيقتلوه "ِن الْمَلاً يرود بك 
ليفدلوك' > خرج راح لمدين لا عنده بيت ولا شقة ولا 
وظيفة ولا فلوس ولا زوجة ولا أكل ولا أي حاجة ومرعوب وخايف» 
كل اللي عمله إيه؟ "فَسَقَئ مما نم تول إِلى الظَلّ فَقَالَ رَبَ إن لما 

٠ 


0 > يعني إيه؟ قال له: آنا فقير 
نت الغني» زي ما ربنا قال: "يا أَيّهَا الاس أَنثُمْ الفُقََاءُ إل الله وال 
ارق فاطر (Ao:‏ استشعار بقى الكلمة دي (غناه سلام) ب يعنى أي 


حاجة عنده» أي حاجة يغنيك بماء أي حاجة يعطيها لك بدون ما 


ا 


تقول بقى ضربة حظ ولا مش عارف إيه يبقى آنا بقيت مليونير طلعت 
على وش الدنياء لاء هو قادر أعلى من ذلك» سيدنا موسى قال: "إن 
لما أَرَلْتَ إل من حَبْرٍ قير" ف 'فَجَاءَنَه" يعني إيه؟ على طولء لا يحتاج 
ربنا -جل وعلا- مع غناه إنه لسه هيعمل له شركة أو استنى أما أتصرف 
لك ني أرض وادهالك. مفيش كلام من ده» غناه لا يعتريه نقص» سلام 
من أي نقص» سلام من أي فقر, فبكلمة واحدة» فقير» فجاءته, إيه 
اللي جاله؟ جاله الأمن اللي كان خايف عشانه» جات له وظيفة عقد 
عمل ۸ سنين ولو كمله من عنده ٠١‏ سنين يبقى جزاه الله خيرا يشتغل 
مدير أعمال ورئيس وصاحب الشركة وهو المسؤول الأول عن كل 
حاجة» وجات له زوجة يختار اللي هو عايز الجميلة؛ وجاله سكن» مش 
دا اللي حصل له؟ أول ما قال فقير, فجاءته. جات له إيه؟ "فَجَاءته 

0 ا نبي عَلَى اسْبَحْبّاءٍ قَالَتْ إن أي يَذْعُوك لِيَجْزِيَكَ أَجْرَ مَا 
سَقَيْتَ لا فَلَمَا جَاءَهُ وَقصّ عليه حدر 0 ا ا ص 


لْقَويُ المي * قال إِنّ أَرِيدُ أن أَنكِحَكَ إخدى ٠‏ ل قنك -آدي 


زواج علئ أن خر ن تاو ا جيجه 1 ل مين عند ميل غت 


2 


أن أشقّ عَليكء د إن شَاءَ الله من e‏ 


ع ا 
224 


> بعد ما عمل كل ده وربنا اداله كل ده لأنه تعلق 
بربنا خرج مع زوجته وأهله ومشى, إذا بمن رزقه وأغناه هو الذي ينادي 
عليه "إن أنا اله لا إِله إل أن قاعبُذن وَأقم الصّلَاةً نكري" 

-ربنا جل وعلا- سلام من الحاجة إلى غيره بوجه» وكل ما سواه 
محتاج إليه» وهو غني عن كل ما سواه» وملكه سلام وملكه سلام. 
كلام ابن القيم أثر في أوي, أول مرة أحس, أفرح» أستشعر معنى كلمة 
السلام» يعني أنا قرأت لكثير من المفسرين في تفسير قوله -تعالى - في 

سورة الحشر: "الْمَلِكُ الْقُدُومِنُ السام" عشان أقول لكمء لكن لا 
وصلت لكلام ابن القيم أثر في أوي 

قال ابن القيم: "وملكه سلام من منازع فيه أو مشارك أو معاون أو 





شافع عنده بدون إذنه". 

ملك حق» حد يقدر يأخذ من ملك الله شيء بغير إذنه؟! خالص, 
اللقمة من ملك الله الكلمة اللي أنت هتقولها دي ربنا خلقهاء ملكه. 
يعني أنا بتكلم أهه الكلمة دي بتاعة ربنا أصلاء هو الذي أنطقك, 
الكلام ده ملكه؛ ربنا قال: 'وَاللَهُ خَلَفَكُمْ وَمَا تَعْمَلُونَ" 1 
ع حر ع را فبرضه لا 
تعرف إن كل الدنيا دي ملكه تستريح, يعني أنا بستغرب» والله جد 
بستغرب جدذًا لما أكون ماش في الشارع يوم عيد الأضحى طالع من 
صلاة العيد» الناس بتصلي العيد وبعدين اللي ربنا موسع عليه بيدبح, 
تلاقي الغني مثا عنده حديد بيبع حديد قافل الباب الحديد, ودا عنده 
شادر مش عارف إيه وتلاقيه قافل عشان يدبح وبعدين يوزع» الفقراء 


بيعدوا بقى عشوا ٤‏ الشوارع يسمعوا صوت ولا يسمعوا صوت بقرة 

-أعزك الله- أو إنه شاف حتة دم طالعة يقف» هم لسه بيدبحوا يقف 
له ساعة ولا اثنين في الآخر عشان ياخذ كيس لحمة كيلو ولا ۲ كيلو 
وممكن كمان لو تجمعوا وعملوا صوت تلاقي صاحب الشاة دي خارج 
محدش يتكلم امشوا تعالوا كمان ساعتين» ابقوا تعالوا لنا العصر اللي 
هيتكلم مش هياخذ حاجة؛ طب انت إيه اللي يخليك تروح لواحد من 
ده» متروح للملك, يعني أنت مصبر نفسك ساعتين عشان تاخذ كيس 
لحمة, يا عم قم قبل الفجر بساعة هو الذي ينادي عليك صاحب 
الملك والملكوت الغني. طلباتك إيه؟ قول له: أنا عايز كيلو لحمة, ولا 
عيبة دي؟ النبي -عليه الصلاة والسلام- كان يسأل الله في خصف 
نعله, يا رب صلح لي الجزمة» في أكثر من كده؟ يا رب الحمني أدخل 
الإبرة فين» أخيطها إزاي» النبي كان بيستخير الله في خصف نعله» يعني 
بيسأل ربنا إنه يخيطها إزاي؟ فمتستحيش تسأل ربنا أي حاجة أي 
حاجة, اللمبة مش شغالة صلحها لي يا رب» أنا أقول لك أنا شخصيًا 
أنا بسوق عربية بس معرفش حاجة فيها أنا بسوق بس» يفتحوا الكبوت 
كده يقولك الرادياتير وكربراتير وسبراتير أنا معرفش, فلما أكون مسافر 

والعربية تقف عارف أنا بعمل إيه؟ بوقف وأبطل وأقعد شوية ٠١‏ دقايق 
كده أقعد أقول: لا حول ولا قوة إلا بالل وأشغلها وأمشي . ماعرفش 
حاجة أناء أقعد أقول لا حول ولا قوة إلا بالله شوية يعني لا تحول عن 
الفساد ولا قوة على الصلاح إلا بك. لا تحول عن إتما تركن ولا قوة 
على إنما تمشي إلا بك, أقعد أقول لا حول ولا قوة إلا بالله شوية ٠١‏ 
دقايق وأقوم مدور وماشي. هو قال لي بقى بعسخن بتعمل أنا بقى ربنا 
يصلحها وخلاص. 

اللهم أصلح لنا ديننا الذي هو عصمة أمرنا وأصلح لنا دنيانا التي فيها 
معاشنا وأصلح لنا آخرتنا الني إليها معادناء وبس وأمشي» وأقول يا 
رب باسم الله جريها ومرساهاء هي يا رب تشي ببركة اسمك» بس 


فالشاهد يا إخوانا إن ده ملك ربنا سام من كل نقصء من أي مشارك 


من أي معاون من أي شافع. 

لسه ابن القيم هيتكلم عن السلام» ولسه عايز أكلمكم عن إفشاء 
السلام ولسه عاوز أكلمكم عن البركة التي فقدناها في كلمة تباركت يا 
ذا الجللال والإكرام. 

نكمل _إن شاء الله_ في اللقاء القادم إن أحيانا الله -تعالى - وقدر لي 
معكم البقاء واللقاء. 

أسأل الله -تعالى- أن يرزقنا وإياكم فهم كلامه وكلام النبي -عليه 
الصلاة والسلام- وأن يرزقنا قلوبًا سليمة تفهم عنه وترضى به - 






سبحانه وتعالى - إنه ولى ذلك والقادر عليه. 


جزاكم الله خيرا. وصلى الله وسلم وبارك على نبينا محمد وعلى آله 


وأصحابه أجمعين. 

